Comencen les obres per a la millora de la xarxa de distribució d’aigua a Burjassot
2025-07-24

L’Ajuntament de Burjassot ha iniciat les obres per a millorar el cicle integral de l’aigua del municipi. Concretament, el Consistori està duent a terme obres d’emmallat de finals de canonada de la xarxa de distribució d’aigua potable en el carrer Mendizábal, la instal·lació d’analitzadors de clor en continu i la instal·lació de fonts d’aigua filtrada i refrigerada connectades a la xarxa d’aigua municipal.

Executades per Aigües de València, estes obres són possibles gràcies a la subvenció que la Diputació de València ha atorgat al municipi per a millorar el seu cicle integral de l’aigua. Esta subvenció s’emmarca dins del programa Reacciona 2023 de l’àrea de Medi Ambient de la Diputació.

L’import total de l’actuació projectada ascendix a 53.943,99 euros.